قوزیی قیبریس تورک جمهوریتی‌نین پرزیدنتی مصطفی آکینجی و گونئی قیبریس روم ایجماسی‌نین لیدئری نیکوس آناستاسیادیس بمت-نین باش کاتیبی آنتونیو گوترش ایله آمریکا-نین نیویورک شهرینده بمت-نین مرکزی قرارگاهیندا یئمکلی توپلانتی دا بیر آرایا گلدی .
مصطفی آکینجی ییغینجاق‌دان اول ژورنالیست‌لره آچیقلاماسیندا، گوترش-ین دعوتینه گؤره قارشی طرفین‌دن تاکید ایله اوزرینده دایاندیغی اؤن شرط‌لردن آسیلی دایانان موذاکیره پروسه‌سین‌دن دانیشماق مقصدی ایله نیویورک-دا اولدوغونو سویله‌دی.
قیبریس پروبلئمی‌نین حلی موضوع سوندا قطعیتلی اولدوق‌لارینی و بو سبب‌دن سوئیس-ین ژنو شهرینده ژانویه آییندا کئچیریلن کونفرانسین یئنی‌دن تشکیل ائدیلمه‌سی اومیدی ایله نیویورک-ا گلدیک‌لرینی وورغولایان آکینجی بیلدیردی کی، حال-حاضردا هر زامان اولدوغون‌دان داها چوخ سیاسی ایراده و قرارلیغی اولماغا احتیاجیمیز وار.
آکینجی 2014-جو ایلین فوریه آییندا باره‌سینده راضی‌لیق الده اولونان اساس‌لارا و ژنوده ژانویه نین 12-ده کئچیریلن کونفرانسین سونوچ سندینه صادق اولوناجاغی تقدیرده حل یولو پروسه‌سی‌نین آچیلا بیله جگینی ده سؤزلرینه علاوه ائتدی.
آناستاسیادیس ایسه "یاپیجی دیالوگ" اوچون نیویورکدا اولدوق‌لارینی سؤیله‌دی.
